་པར་འདུས་བྱས་པའི་གཏོར་
མ་སྔ་མ་བཅོམ་ལྡན་འདས་ལ་དབུལ་བར་བྱ་སྟེ། ཉེ་སྙིང་གིས་བསངས་ཤིང༌། སྭ་
བྷཱ་ཝས་སྟོང་པར་སྦྱངས་པའི་ངང་ལས། ཀཾ་གསུམ་ལས་ཐོད་པའི་སྒྱེད་པུ་ཆེན་པོ་
གསུམ་དམིགས་པའི་སྟེང་དུ་ཡཾ་ལས་རླུང་དང༌་། རཾ་ལས་མེའི་དཀྱིལ་འཁོར་གྱི་སྟེང་
དུ་ཨཱཿལས་སྒྱེད་པུ་གསུམ་ལ་གནས་པའི་ཐོད་པ་དཀར་པོ་(༢༤༧)ཡངས་ཤིང་རྒྱ་ཆེ་
-471

ས་སྐྱ་བཀའ་འབུམ། ༼འི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
།ལྷོར་ཀུ་
བ། དཔྲལ་བ་རང་ལ་བསྟན་པའི་ནང་དུ་ཤར་དུ་གོ་ལས་བ་ལང་གི་ཤ
ལས་ཁྱིའི་ཤ །ནུབ་ཏུ་ད་ལས་རྟའི་ཤ །བྱང་དུ་ཧ་ལས་གླང་པོ་ཆེའི་ཤ །དབུས་སུ་
ན་ལས་མིའི་ཤ་བསྐྱེད་ལ་དེ་རྣམས་ཀྱི་སྟེང་དུ། ཤར་དུ་བི་ལས་དྲི་ཆེན། དབུས་སུ་
མུ་ལས་དྲི་ཆུ། ནུབ་ཏུ་ཤུ་ལས་བྱང་ཆུབ་ཀྱི་སེམས། བྱང་དུ་མ་ལས་ཤ་ཆེན་གྱི་དྭངས་
མ། ལྷོར་ར་ལས་རཀྟ། དེ་རྣམས་ཀྱི་སྟེང་དུ། དབུས་སུ་ཡ། ཤར་ནས་རིམ་པ་
བཞིན་དུ་ཀྵེ་མ་མེ་ད་རྣམས་བཀོད་ལ། རང་གི་སྙིང་ག་ནས་འོད་ཟེར་འཕྲོས་པས།
རླུང་གཡོས་མེ་སྦར་ཤ་ལྔ་བདུད་རྩི་ལྔ་ཡི་གེ་དང་བཅས་པ་རྣམས་ཞུ་ནས། སྤྲིས་མ་
སྣ་ཚོགས་རྡོ་རྗེའི་ཚུལ་དུ་ཆགས་པའི་ལྟེ་བར་མི་བསྐྱོད་པ། ཤར་ནས་བརྩམས་པའི་
རིམ་པ་བཞིན་རྣམ་སྣང༌། རིན་ཆེན་འབྱུང་ལྡན། སྣང་བ་མཐའ་ཡས། དོན་ཡོད་
གྲུབ་པ་རྣམས་སོ་སོའི་ཡུམ་དང་བཅས་པར་གྱུར་ནས་དེ་རྣམས་སྙོམས་པར་ཞུགས་
པའི་བདེ་བའི་སྒྲས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྤྱན་དྲངས་
ནས་རིགས་ལྔའི་ཞལ་དུ་ཞུགས། ཐུགས་ཀར་འོད་དུ་ཞུ། དེ་ཉིད་ཀྱི་ཚེ་བདེ་བ་ཆེན་
པོའི་མེས་ཡབ་ཡུམ་བཅུ་འོད་དུ་ཞུ་ནས་འདྲེས་པ། ཁ་དོག་དང་། དྲི་དང༌། རོ་
དང༌་། བཅུད་ཕུན་སུམ་ཚོགས་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་བསྒོམས་
ནས། ཨོཾ་ཨཱཿཧཱུྃ་དང༌། ཧ་ཧོ་ཧྲཱིཿཡང་ཡང་བརྗོད་པས་བྱིན་གྱིས་བརླབ་བོ། །དེ་
ནས་མདུན་དུ་པདྨ་དང་ཟླ་བའི་སྟེང་དུ་དྷཱིཿལས་འཇམ་དཔལ་གཞོན་ནུར་གྱུར་པ་
བསྐྱེད་པ་ལས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཁྲོ་བོའི་རྣམ་པར་
གྱུར་པ་ཐིམ་པ་ལས་བྱུང་བའི་རྡོ་རྗེ་འཇིགས་བྱེད་བདག་བསྐྱེད་བཞིན་བསྐྱེད་པ་
ལ། དབང་བསྐུར་ཞིང་ཡེ་ཤེས་པ་དང་རོ་གཅིག་པར་བྱས་པའི་འཁོར་དུ་འཇིག་རྟེན་
ལས་འདས་པ་དང་འཇིག་རྟེན་པའི་འཁོར་ཐམས་ཅད་ཀྱིས་བསྐོར་བར་བསམས་
ལ། དེ་རྣམས་ཀྱི་ཞལ་ནས་འོད་ཀྱི་སྦུ་གུ་བྱུང་བས་གཏོར་མ་གསོལ་བར་བསམ་ཞིང་
-472

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
བསྟབས་པའི་ཕྱག་རྒྱ་དང་བཅས་པས་སྔགས་གསུམ་གྱི་མཐར། སརྦ་བིལྕུན་ཤ་ཧྲུན་
མཱ་ར་ཡ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་པ་ལན་གསུམ་མམ་བདུན་གྱིས་
ཕུལ་ལ། མཆོད་པ་རྣམས་ཀྱིས་མཆོད་དེ། གཟུགས་སྒྲ་ལ་སོགས་དྲུག་པོ་འདི། །ལ་
སོགས་པས་ཀྱང་མཆོད་ནས། སྔ་མ་བཞིན་དུ་བསྟོད་ལ། གཤིན་རྗེ་གཤེད་པོ་འཁོར་
བཅས་ཀུན། །མཆོད་སྦྱིན་གཏོར་མ་འདི་སྣོམས་ལ། །ཞེས་པ་ལ་སོགས་པས་ཕྲིན་
ལས་གཞོལ་ཞིང༌། གསོལ་བ་བཏབ་ནས། ཅི་འདོད་པའི་དངོས་གྲུབ་ཐམས་ཅད་
སྩལ་བར་བསམས་ལ། ཡི་གེ་བརྒྱ་པས་ལྷག་ཆད་ཁ་བསྐངས་ཤིང་། ནོངས་པ་བཟོད་
པར་གསོལ་ལོ། །དེ་ནས་གཏོར་མ་གཉིས་པ་ནི་མཁའ་འགྲོ་སྤྱི་གཏོར་ལྟར་བྱིན་གྱིས་
བརླབས་ལ།
བཅོམ་ལྡན་འདས་ཀྱི་མདུན་དུ་པདྨ་དང་ཉི་མ་དང་མ་ཧེའི་སྟེང་དུ་
ཡ་ལས་ཐོད་དབྱུག་ཡས་མཚན་པ་ལས། ལས་ཀྱི་གཤིན་རྗེ་ཁ་དོག་ནག་པོ་མ་ཧེའི་
གདོང་པ་ཅན། ཕྱག་གཡས་པས་ཐོད་དབྱུག །གཡོན་པས་ཞགས་པ་འཛིན་ཞིང་
དུར་ཁྲོད་ཀྱི་རྒྱན་ཐམས་ཅད་ཀྱིས་བརྒྱན་པ།
ལིངྒ་དམར་པོ་གྱེན་དུ་ལངས་ཤིང་
གཤིན་རྗེའི་ཚོགས་ཐམས་ཅད་ཀྱིས་བསྐོར་བར་དམིགས་པའི་གནས་གསུམ་བྱིན་གྱིས་
བརླབས་ནས། རང་གི་སྙིང་ག་ནས་འོད་འཕྲོས་པས། ལྷོ་ཕྱོགས་རིམ་པ་བདུན་གྱི་
ས་འོག་ནས་ལས་ཀྱི་གཤིན་རྗེ་གཤེད་འཁོར་དང་བཅས་པ་སྤྱན་དྲངས་པར་བསམ་
ཞིང་། ཨོཾ་ཀཱ་ལ་རཱུ་པ་ས་པ་རི་ཝཱ་ར་ཨེ་ཧྱ་ཧི། ཞེས་བརྗོད་ནས། ཛཿཧཱུྃ་བྃ་ཧོཿས་
གཉིས་སུ་མེད་པར་བསྟིམ་མོ། །ཡང་རང་གི་སྙིང་ག་ནས་(༢༤༨)འོད་འཕྲོས་པས་
གཤིན་རྗེ་གཤེད་རིགས་ལྔ་སྤྱན་དྲངས། མེ་ཏོག་ལ་སོགས་པས་མཆོད་ནས་འདི་ལ་
དབང་བསྐུར་དུ་གསོལ། ཞེས་གསོལ་བ་བཏབ་པས་སངས་རྒྱས་དེ་རྣམས་ཀྱིས། ཨོཾ་
བཛྲ་ཨུ་ད་ཀ་ཨ་བྷི་ཥིཉྩ་ཧཱུྃ། ཞེས་གསུང་ཞིང་བུམ་པའི་ཆུས་དབང་བསྐུར་བས་དྲི་
མ་ཐམས་ཅད་དག །དབང་བཞི་ཐོབ། རྡོ་རྗེ་ནག་པོ་རྩེ་ལྔ་པས་དབུར་བརྒྱན་པ་
-473

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ལ། ཨོཾ་ཀཱ་ལ་རཱུ་པ་ས་མ་ས་སྟཱཾ་གྱིས་དམ་ལ་བཞག །ཨོཾ་ཀཱ་ལ་རཱུ་པ་ས་མ་ཡ་གྲི་སྣེ་
དཾ། ཞེས་ཀུན་ལ་སྦྱར་བའི་ཨརྦྷ་སྭཱ་ཧཱ། པུཥྤ་སྭཱ་ཧཱ། དྷུ་པཾ་སྭཱ་ཧཱ། དཱི་པཾ་སྭཱ་ཧཱ། གནྟུཾ་
སྭཱ་ཧཱ། ནཻ་བི་དྱེ་སྭཱ་ཧཱ། ཞེས་པས་མཆོད་ནས། གཏོར་མ་གསོལ་བར་བསམ་
ཞིང་། ཨོཾ་ཀཱ་ལ་རཱུ་པ་སརྦ་བིལྗན་ཤ་ཧཱུཾ་མཱ་ར་ཡ། ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཧཱུྃ་
ཕཊ།
ཅེས་གསུམ་མམ་བདུན་གྱིས་ཕུལ་ནས། ཧཱུྃ་འཆི་བདག་ནག་པོ་ལྷོ་ཕྱོགས་
ཀྱི། །རིམ་པ་བདུན་གྱི་ས་འོག་ནས། །སྲོག་ལ་རྔམ་པའི་གཤིན་རྗེ་ནི། །ནག་པོ་མ་
ཧེའི་གདན་སྟེངས་སུ། །ཡ་ལས་བྱུང་བའི་དབྱུག་པ་ནི། །ཐོད་པས་མཚན་པ་ལས་
བྱུང་བ། །གཏིང་ནས་ཁྲོས་པ་མ་ཧེའི་གདོང༌། །ཟ་བྱེད་ཞལ་གདངས་མཆེ་བ་
གཙིགས། །ཁྲོས་པའི་སྤྱན་གསུམ་དམར་པོ་འཁྲུག །སྐྲ་སེར་སྨ་ར་གྱེན་དུ་
བརྫེས། །ལག་གཡོན་ཞགས་པས་དགྲ་བགེགས་འཆིང་། །ལག་གཡས་དབྱུག་པས་
རྡུལ་དུ་རློག །ཆོས་ཀྱི་རྒྱལ་པོ་གཤིན་རྗེའི་ཚོགས། །བྲན་དང་བཅས་པའི་དུས་ལ་
བབ། །ཤ་ཆེན་ཁྲག་ཞག་ཆེན་པོ་ཡི། །གཏོར་མ་རྒྱ་མཚོ་མཆོད་པར་བཞེས། །རྒྱལ་
བས་བསྒོས་པའི་དམ་ཚིག་དང༌། །སྙིང་རྗེས་དགྲ་བགེགས་མྱུར་དུ་སྒྲོལ། །སྡང་བའི་
དགྲ་དང་གནོད་བའི་བགེགས། །ཟུངས་ཤིག་ཆིངས་ཤིག་རྣམ་པར་སྡོམས། །ཁུག་
ཅིག་དྲོངས་ཤིག་དབང་དུ་སྡུས། །སོད་ཅིག་སྐྲོད་ཅིག་རེངས་པར་གྱིས། །ཕྱེ་ཤིག་
ནོན་ཅིག་རྨུགས་པར་གྱིས། །ཐུལ་ཅིག་ཆོམས་ཤིག་རྣམ་པར་ཤིག །རྡུལ་ཕྲན་ཙམ་
ཡང་མེད་པར་གྱིས། །ཞེས་ཕྲིན་ལས་བཅོལ་ནས། ཨོཾ་ཀཱ་ལ་རཱུ་པ་ཧཱུྃ་ཕཊ། ཅེས་
ཅི་རིགས་པར་བཟླ་བར་བྱའོ། །དེས་ཀྱང་ཇི་ལྟར་བསྒོས་པའི་དོན་ཁས་བླངས་པར་
བསམ་མོ། །སླར་ཡང་མཆོད་ནས་བཟོད་པར་གསོལ་། །དེ་ནས། སེམས་ཅན་
ཐམས་ཅད་བདེར་གྱུར་ཅིག །སེམས་ཅན་ཐམས་ཅད་སྐྱོན་མེད་པར། །གང་གི་ལམ་
གྱིས་གྲོལ་འགྱུར་བ། །དེས་ནི་སངས་རྒྱས་ཉིད་ཐོབ་ཤོག །ཅེས་པ་དང་། བགེགས་
-474-

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
དང་ལོག་པར་འདྲེན་པ་རྣམས། །གདུལ་དཀའ་འདུལ་བྱེད་དཔའ་བོ་ནི། །ཤིན་ཏུ་
གཏུམ་པའི་ཁྲོ་གཟུགས་ཀྱིས། །མ་རུངས་པ་རྣམས་ཚར་གཅོད་ཤོག །ཅེས་སྨོན་ལམ་
གདབ་པར་བྱའོ། །དེ་ནས་ཨོཾ་བཛྲ་བྷཻ་ར་ཝ་ས་པ་རི་ཝཱ་ར་བཛྲ་མཿ ཞེས་པས་བཅོམ་
ལྡན་འདས་འཁོར་དང་བཅས་པ་དང་། ཨོཾ་ཀཱ་ལ་རཱུ་པ་ས་པ་རི་ཝཱ་ར་གཙྪ། ཞེས་
།དམ་ཚིག་
པས་གཤིན་རྗེ་འཁོར་དང་བཅས་པའི་ཡེ་ཤེས་པ་གཤེགས་སུ་གསོལ་ལོ།
པ་བདག་ལ་བསྡུས་ལ། གཏོར་མ་དོར་བར་བྱའོ། །གཏོར་མའི་རྣལ་འབྱོར་རོ། །ཁ་
ཟས་ཟ་བའི་ཚེ། བཟའ་བཏུང་དགྲ་བགེགས་ཀྱི་ཤ་ཁྲག་ཏུ་དམིགས་ལ། ཨོཾ་ཨཱཿཧཱུྃ་
གིས་ཡེ་ཤེས་ཀྱི་བདུད་རྩིའི་རྒྱ་མཚོར་བྱིན་གྱི་བརླབས་ནས། རང་ཉིད་རྡོ་རྗེ་འཇིགས་
བྱེད་ཕྱག་གཉིས་པར་དམིགས་པའི་ལྟེ་བ་ནས་གཏུམ་མོའི་མེ་སྦར་བའི་མེ་ལྕེའི་ཁྲོད་
ན་སྙིང་གར་བཅོམ་ལྡན་འདས་ལ། བླ་མ་དང་སངས་རྒྱས་དང་བྱང་ཆུབ་སེམས་
དཔའ་ཐམས་ཅད་ཀྱིས་བསྐོར་བ་དང༌། ལྟོ་བར་འཇིག་རྟེན་པའི་ཚོགས་ཐམས་ཅད་
དམིགས་ལ། ལག་པ་གཉིས་དགང་བླུགས་ཀྱི་སྦྱོར་བས་བཟའ་བཏུང་རྣམས་བསྲེག་
རྫས་སུ་དམིགས་ནས་མཆོད་པས་ལྷའི་ཚོགས་ཐམས་ཅད་མཉེས་ཤིང་ཚིམ་པར་(༢༤༩)
བསམ་མོ། །ཁ་ཟས་ཀྱི་རྣལ་འབྱོར་རོ། །ཉལ་བའི་ཚེ་ཕྱིའི་དངོས་པོ་ཐམས་ཅད་རང་
ལ་བསྡུས་ཤིང་། ལུས་ཀྱང་སྙིང་གའི་ཧཱུྃ་ལ་བསྡུས། ཧཱུྃ་ཡང་སྟོང་པར་གྱུར་ནས།
དམིགས་པ་མེད་པའི་ངང་ལ་ཉལ་བར་བྱའོ། །ཉལ་བའི་རྣལ་འབྱོར་རོ། །ནངས་
པར་ལྡང་བའི་ཚེ། སྐད་ཅིག་གིས་ལྷའི་སྐུར་ལངས་ལ།
དེའི་ཐུགས་ཀའི་ཧཱུྃ་ལས་
སྤྲོས་པའི་འོད་ཀྱིས་རྟེན་གྱི་དཀྱིལ་འཁོར་དང་། སྣོད་བཅུད་ཐམས་ཅད་གསལ་བར་
དམིགས་ཏེ་ཧཱུྃ་ཞེས་བརྗོད་པར་བྱའོ། །ལྡང་བའི་རྣལ་འབྱོར་རོ། །གང་གི་ཚེ་སྤྱོད་
ལམ་སྣ་ཚོགས་ལ་འཇུག་པ་དེའི་ཚེ། ཨོཾ་ཞེས་བརྗོད་པས་བདག་དང་སྣང་བ་ཐམས་
ཅད་གཤིན་རྗེ་གཤེད་ཀྱི་ལྷའི་སྐུ་དང༌། ཨཱཿ ཞེས་བརྗོད་པས་རང་གིས་བརྗོད་པ་
-475-

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དང༌་། གྲགས་པ་ཐམས་ཅད་སྔགས་དང་། ཧཱུྃཧཱུཾ་ཞེས་བརྗོད་པས་སེམས་ཀྱི་འདུ་འཕྲོ་
ཐམས་ཅད་ཡེ་ཤེས་ཀྱི་ཆོ་འཕྲུལ་དུ་དམིགས་ལ། ལྷས་ལྷ་ལ་མཆོད་པ་དང་། ལྷ་ལ་
ལྷས་ལོངས་སྤྱོད་པར་བསམ་ཞིང་དམིགས་པ་མེད་པ་སྒྱུ་མ་ལྟ་བུའི་ངང་ནས་སྡང་
ཞེན་མེད་པར་སྤྱད་པར་བྱའོ། །སྤྱོད་ལམ་གྱི་རྣལ་འབྱོར་རོ། །འདི་ལྟ་བུའི་ཚུལ་གྱིས་
རྟག་ཏུ་གནས་པའི་རྣལ་འབྱོར་པ་ནི་དགྲ་དང་མི་མཐུན་པའི་ཕྱོགས་ཐམས་ཅད་ལས་
རྣམ་པར་རྒྱལ་ནས་ཐུན་མོང་གི་དངོས་གྲུབ་ཐམས་ཅད་ཡིད་བཞིན་དུ་འགྲུབ་
སྟེ། འཇིག་རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་ཐམས་ཅད་
ཀྱིས་ཡོངས་སུ་འབྱོར་ནས། རྡོ་རྗེ་འཆང་ཆེན་པོའི་གོ་འཕང་མྱུར་དུ་ཐོབ་པར་འགྱུར་
བ་ཉིད་དོ། །རྒྱལ་བས་གསུངས་པའི་ཆོས་ཀྱི་ཚུལ། །སེམས་ཅན་ཁམས་བཞིན་བགྲང་
ཡས་ལས། །ཐེག་པ་ཆེན་པོ་ཁྱད་པར་འཕགས། །དེ་ཡི་སྙིང་པོ་རྡོ་རྗེའི་ཐེག །གསང་
སྔགས་རྒྱ་མཚོ་ཐམས་ཅད་ལས། །ལས་ཀུན་བདེ་བླག་སྒྲུབ་བྱེད་ཅིང་། །གདུག་པ་
འདུལ་བྱེད་དྲག་པོ་ཡི། །ལས་ལ་གཤིན་རྗེ་གཤེད་པོ་བསྔགས། །དེ་ཡི་ཚུལ་ཡང་
དཔག་ཡས་ལས། །མ་ཧེའི་ཞལ་གྱི་རྣལ་འབྱོར་ནི། །ཁྱད་པར་འཕགས་ཞེས་ལུང་
ལས་འབྱུང༌། །གཏན་ཚིགས་ཀྱང་ནི་འདི་ལ་སྣང་། །དེ་ཡི་སྒྲུབ་པའི་ཐབས་ཀྱི་
རིམ། །འཕགས་པའི་ཡུལ་དང་གངས་ཅན་དུ། །རྣམ་པར་རྟོག་པའི་རྗེས་འབྲངས་
པའི། །ཚུལ་ལུགས་དུ་མ་བྱུང་མོད་ཀྱང་། །ཡང་དག་ལུང་དང་རྗེས་མཐུན་
ཞིང་། །མན་ངག་དུ་མས་རྣམ་པར་བརྒྱན། །ཉུང་གསལ་བསྡེབས་ལེགས་གོ་བདེ་
བའི། །ངག་གིས་རྣམ་པར་བཀྲོལ་བ་འདི། །རིགས་དང་ཆོ་འབྲང་རྣམ་པར་
དག །གཟུགས་དང་ཀུན་སྤྱོད་ཀུན་ནས་མཛེས། །དད་དང་ཤེས་རབ་ཕུན་ཚོགས་
པ། །ཇི་བིག་དེ་མུར་གྱིས་བསྐུལ་ནས། །ཚུལ་ཁྲིམས་ལྡན་ཞིང་ཐོས་དང་ལྡན། །མན་
ངག་ལྡན་ཞིང་བློ་དང་ལྡན། །བརྒྱུད་པའི་བྱིན་རླབས་དང་ལྡན་པ། །སྔགས་འཆང་
-476-

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
འཕགས་པ་ཞེས་བྱས་སྦྱར། །དེ་ལས་བྱུང་བའི་དགེ་བ་ཡིས། །རྡོ་རྗེ་རབ་ཏུ་འབར་
བའི་མཐུས། །བདུད་ཀྱི་དཀྱིལ་འཁོར་ཀུན་བཅོམ་ནས། །བདེ་བ་ཆེ་ལ་རོལ་པར་
ཤོག །འདི་ཡི་བརྒྱུད་པའི་རིམ་པ་ནི། བཅོམ་ལྡན་འདས་རྡོ་རྗེ་འཇིགས་བྱེད། ཡེ་
ཤེས་ཀྱི་མཁའ་འགྲོ་མ། ལ་ལི་ཏ་བཛྲ། ཨ་མོ་གྷ་བཛྲ། ཡེ་ཤེས་འབྱུང་གནས་སྦས་
པ། པདྨ་བཛྲ། དཱི་པཾ་ཀ་ར་ར་ཀྵི་ཏ། བླ་མ་རྭ་ལོ་ཙཱ་བ་རྡོ་རྗེ་གྲགས་པ། རྭ་ལོ་ཙཱ་
བ་ཆོས་རབ། རྭ་ཡེ་ཤེས་སེང་གེ། རྭ་འབུམ་སེང་། བླ་མ་ཀློག་སྐྱ་དབང་ཕྱུག་
གྲགས། བླ་མ་ལྡོང་སྟོན་ཤེས་རབ་དཔལ། བླ་མ་སྔགས་འཆང་བ་འཕགས་
པའོ། །བཅོམ་ལྡན་འདས་རྡོ་རྗེ་འཇིགས་བྱེད་ཀྱི་སྒྲུབ་ཐབས་གསང་བ་ལས་ཆེས་
གསང་བ། གསང་བའི་རྣལ་འབྱོར་གྲུབ་པ་ཞེས་བྱ་བ་ས་ཕོ་(༢༥༠)འབྲུག་གི་ལོ། སྟོན་
ཟླ་འབྲིང་པོའི་ཚེས་བཞིའི་ཉིན་པར་བྷ་ཝང་གི་གཙུག་ལག་ཁང་དུ་སྦྱར་བའོ། །
གཤིན་རྗེ་གཤེད་ལ་གསར་རྙིང་གཉིས་ཡོད་པ་ལས། འདི་གསར་མ་ཡིན། དེ་ལ་
རྩ་བའི་རྒྱུད་གསུམ་ཡོད་པ་ལས་འདི་གཙོ་བོར་སྟོན་པ་རྟོག་པ་བདུན་པ་ཞེས་བྱ་བའི་
རྒྱུད་ལས་འབྱུང་། དེ་བོད་སྐད་དུ་བསྒྱུར་བའི་སྲོལ་གསུམ་ཙམ་ཡོད་པ་ལས། ཁྱད་
པར་འཕགས་པ་རྭ་ལུགས་ཞེས་བགྱི་བ་འདི་ལགས། བདག་གིས་སྐྱོ་ལུགས་དང་གཉིས་
ཀ་ཐོས་ཤིང་ས་སྐྱ་པའི་བླ་མ་གོང་མ་རྣམས་ཀྱི་མན་ངག་གིས་བརྒྱན་ནས་བདག་གིས་
མ་སྦས་པར་ལེགས་པར་བྲིས་པ་འདི་རྫོགས་སོ།། །།
477-